รัฐบาลออสเตรเลีย ห้ามการตัดไม้ทำลายป่า เพื่อปกป้องนกแก้วพันธุ์หายาก
ออสเตรเลียก็เหมือนกับหลายๆ ประเทศทั่วโลก ที่กำลังพยายามจัดสรรให้มีการปกป้องสิ่งแวดล้อม ไปพร้อมๆ กับการกระตุ้นการเจริญเติบโตทางเศรษฐกิจ
แต่ล่าสุดการตัดสินใจของรัฐบาลออสเตรเลียที่ห้ามตัดไม้ทำลายป่าเพื่อปกป้องนกแก้วพันธ์หายาก ได้ก่อให้เกิดข้อถกเถียงว่า เป็นมาตรการที่ทำให้คนงานหลายร้อยคนต้องตกงาน นกแก้วพันธุ์พิเศษซึ่งมีสีสันเขียวสดสวยงามและมักจะพบในบริเวณป่าทางภาคตะวันออกเฉียงใต้ ของออสเตรเลีย กำลังถูกคุกคามจากการถางป่าประกอบกับไม่มีการปลูกป่าใหม่ๆทำให้พื้นที่พำนักอาศัยของนกแก้วหายากชนิดนี้ ลดน้อยลงเรื่อยๆ รัฐบาลออสเตรเลียประสงค์จะปกป้องนกแก้วพันธุ์นี้ไว้จึงประกาศมาตรการห้ามตัดไม้ทำลายป่า บริเวณพื้นที่ป่าชายเลนใกล้เมือง Deniliquin ในรัฐ New South Wales ห่างจากนครซิดนีย์ลงไปทางตะวันตกเฉียงใต้ประมาณ725 กิโลเมตร ซึ่งเป็นพื้นที่สำคัญในการผสมพันธ์ของนกแก้วพิเศษพันธุ์นี้ แต่มาตรการดังกล่าวก่อให้เกิดกระแสความขุ่นเคืองในอุตสาหกรรมการทำไม้ รวมทั้งรัฐบาลท้องถิ่นรัฐ NewSouth Wales ซึ่งเกรงว่าการตัดสินใจของรัฐบาลออสเตรเลียครั้งนี้ จะเป็นการทำลายเศรษฐกิจส่วนท้องถิ่นได้ อย่างไรก็ตามรัฐมนตรีว่าการกระทรวงสิ่งแวดล้อมออสเตรเลีย Peter Garrettยืนยันที่จะใช้มาตรการห้ามตัดไม้ต่อไป และจะพยายามอธิบายเหตุผลให้บรรดาผู้ต่อต้านได้เข้าใจ รัฐมนตรี Garrett กล่าวว่า สิ่งสำคัญที่สุด คือการแก้ไขปัญหาดังกล่าวอย่างรวดเร็วที่สุดทั้งเรื่องการปกป้องไม่ให้มีคนตกงาน และการดูแลรักษาสิ่งแวดล้อม ล้วนมีความสำคัญไม่ยิ่งหย่อนกว่ากันและว่ารัฐบาลมั่นใจว่าจะสามารถรักษาความสมดุลของทั้งสองเรื่องนี้ได้แน่นอนอย่างไรก็ตาม ในภาวะเศรษฐกิจโลกถดถอยเช่นนี้การพยายามทำให้บรรดานักอนุรักษ์สิ่งแวดล้อมพออกพอใจ พร้อมๆ กับการปกป้องการจ้างงานไปด้วยนั้นดูจะเป็นเรื่องที่ไม่ง่ายเลยสำหรับรัฐบาลออสเตรเลีย ซึ่งปัญหานี้คือสิ่งที่หลายประเทศทั่วโลกไม่ว่าจนหรือรวยกำลังเผชิญอยู่เช่นกัน ผู้ที่ต่อต้านมาตรการห้ามตัดไม้ให้เหตุผลว่านกแก้วพันธุ์พิเศษทำรังอยู่บนต้นไม้ ตามแนวขอบชายป่าและการทำไม้ก็มิได้รบกวนพื้นที่พักอาศัยของนกแก้วเหล่านั้น แต่อย่างใด ในขณะที่คุณGregHunt โฆษกสิ่งแวดล้อมของฝ่ายค้านกล่าวว่าการปกป้องตำแหน่งงานคือภารกิจหลักอันดับแรกที่รัฐบาลควรกระทำ คุณ Hunt เปิดเผยว่าในเว็บไซต์ของทางการออสเตรเลียระบุไว้ว่า นกแก้วพันธุ์นี้ มีจำนวนมากมายนับพันนับหมื่นตัวและถูกจัดอยู่ในหมวดรองสุดท้าย ของสายพันธุ์สัตว์ที่ใกล้จะสูญพันธุ์ดังนั้นการที่รัฐมนตรีสิ่งแวดล้อมออสเตรเลีย กำลังพยายามนำงาน 1พันตำแหน่งไปแลกกับสุขภาพจิตของนกแก้วนั้น จึงเป็นเรื่องที่ไม่ถูกต้องในขณะที่เจ้าหน้าที่ป่าไม้เตือนว่า มาตรการห้ามตัดไม้ของรัฐบาลจะส่งผลให้โรงเลื่อย11 แห่งต้องปิดตัวลง และจะทำให้อุตสาหกรรมการทำไม้ในแถบนี้ต้องล่มสลายคิดเป็นมูลค่าความสูญเสียต่อเศรษฐกิจส่วนท้องถิ่นถึง 100 ล้านดอลล่าร์